section_heading: Klupska karijera
paragraph_text: Dio te sezone 2006./07. stagnirao je, trenirajući s juniorima, dok sudskim putem nije dokazano kako prisile na potpisivanje ugovora nije bilo. Krajem sezone dolazi do pomirbe te se Subašić vratio na vrata. Naredne godine Zadar ulazi u prvu hrvatsku ligu gdje je postiže solidne rezultate čime se pobuđuje sve veće zanimanje za mladog vratara. Nakon borbe između zagrebačkog Dinama, splitskog Hajduka i nekih inozemnih klubova, odlazi na jednogodišnju posudbu u splitskog prvoligaša uz opciju potpisivanja trogodišnjeg ugovora po završetku sezone.